REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj 06-2/140-12

17. septembar 2012. godine

B e o g r a d

Z A P I S N I K

PETE SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA

ODRŽANE 17. SEPTEMBRA 2012. GODINE

 Sednica je počela u 10,05 časova.

 Sednicom je predsedavala Vesna Kovač, predsednik Odbora.

 Sednici su prisustvovali članovi Odbora: Veroljub Arsić, Dragan Tomić, Zoran Antić, Zoran Kasalović, Radojko Obradović, Bojan Đurić i Dušica Nikolić; i zamenici članova Odbora: Ana Sekulović, Ivan Jovanović, Slobodan Jeremić i Vladimir Marinković.

 Sednici nisu prisustvovali članovi Odbora: Zoltan Pek, Đorđe Stojšić, Mirko Cvetković i Žika Gojković; i zamenik člana Odbora Zoran Pralica.

 Na predlog predsedavajuće jednoglasno je usvojen sledeći

D n e v n i r e d

 1. Izbor zamenika predsednika Odbora za finansije, republički budžet i kontrolu trošenja javnih sredstava;

 2. Razmatranje Predloga izmena i dopuna Finansijskog plana Državne revizorske institucije za 2012. godinu;

 3. Razmatranje kandidatura i utvrđivanje Liste kandidata za predsednika, potpredsednika i članove Saveta Državne revizorske institucije.

 Pre prelaska na utvrđeni Dnevni red, jednoglasno su prihvaćeni zapisnici Druge, Treće i Četvrte sednice Odbora.

 **Prva tačka dnevnog reda** - Izbor zamenika predsednika Odbora za finansije, republički budžet i kontrolu trošenja javnih sredstava.

 Na predlog Vesne Kovač, za zamenika predsednika Odbora jednoglasno je izabran Radojko Obradović.

 **Druga tačka dnevnog reda -** Razmatranje Predloga izmena i dopuna Finansijskog plana Državne revizorske institucije za 2012. godinu.

 Sekretar institucije, Mirjana Marković je obrazložila Predlog izmena i dopuna finansijskog plana Državne revizorske institucije za 2012. godinu.

 Odbor je jednoglasno (10 za) doneo Odluku o davanju saglasnosti na

Predlog izmena i dopuna Finansijskog plana Državne revizorske institucije za 2012. godinu.

 **Treća tačka dnevnog reda -** Razmatranje kandidatura i utvrđivanje Liste kandidata za predsednika, potpredsednika i članove Saveta Državne revizorske institucije.

 Predsedsedavajuća je rekla da su poslaničke grupe Narodne skupštine dostavile osam predloga kandidata za predsednika i članove Saveta Državne revizorske institucije i obavestila članove da je Stručna služba Odbora dostavila spisak predloženih kandidata.

 Za predsednika Saveta Državne revizorske institucije stiglo je četiri predloga poslaničkih grupa za Radoslava Sretenovića, dosadašnjeg predsednika Saveta DRI, za potpredsednika Saveta DRI predložena je Bojana Mitrović, a za članove Saveta DRI poslaničke grupe predložile su: Nataliju Ćatović, Zorana Tamaša, Ljubicu Nedeljković, Gordanu Tišma, Danku Aksentijević i Miroslava Mitrovića.

 Predsedavajuća je dala reč predloženim kandidatima, kako bi se predstavili članovima Odbora: Radoslavu Sretenoviću, Bojani Mitrović, Nataliji Ćatović, Zoranu Tamašu, Ljubici Nedeljković, Gordani Tišma, Danki Aksentijević i Miroslavu Mitroviću.

 Nakon predstavljanja Radoslava Sretenovića u diskusiji su učestvovali Slobodan Jeremić, Dragan Tomić, Zoran Kasalović i Radojko Obradović.

 Nakon predstavljanja kandidata za potpredsednika i članove Saveta DRI, u diskusiji su učestvovali: Radojko Obradović, Vesna Kovač, Bojana Mitrović, Natalija Ćatović, Zoran Tamaš, Ljubica Nedeljković, Gordana Tišma, Danka Aksentijević i Miroslav Mitrović.

 Odbor za finansije, republički budžet i kontrolu trošenja javnih sredstava utvrdio je Listu kandidata za izbor predsednika, potpredsednika i tri člana Saveta DRI, na period od pet godina; za predsednika Saveta DRI izabran je Radoslav Sretenović, za potpredsednika Bojana Mitrović, za članove Saveta DRI izabrani su: Natalija Ćatović, Gordana Tišma i Miroslav Mitrović.

 Odbor je uputio Narodnoj skupštini Listu kandidata, s predlogom da donese odluku o izboru predsednika, potpredsednika i tri člana DRI po hitnom postupku, u skladu sa članom 167. Poslovnika Narodne skupštine.

 Za predstavnika predlagača na sednici Narodne skupštine određena je Vesna Kovač, predsednik Odbora.

 Sednica je završena u 12,05 časova.

 Tonski snimak sednice Odbora sastavni je deo ovog zapisnika.

za SEKRETARA ODBORA PREDSEDNIK ODBORA

Dragica Krstić-Purešević Vesna Kovač

4201212.002/1